laion/Wikipedia-Exotic huggingface dataset:
শহীদ সালাহউদ্দিন সেনানিবাস

শহীদ সালাহউদ্দিন সেনানিবাস ঢাকা বিভাগের টাঙ্গাইল জেলার ঘাটাইল উপজেলায় অবস্থিত একটি সেনানিবাস। এটি বাংলাদেশ সেনাবাহিনীর ১৯ পদাতিক ডিভিশনের প্রধান সদর দফতর। ২০০৯ইং সালের ৯ই নভেম্বর বাংলাদেশ সেনাবাহিনীর চীফ অব জেনারেল স্টাফ (সিজিএস) ঘাটাইল ফিল্ড ফায়ারিং রেঞ্জে রিকোয়েলস রাইফেলের (গুলি ছোঁড়ার সময়ে পিছন দিকে বিশেষ ধাক্কা মারে না) প্রথম গোলাবারুদ নিক্ষেপ/অগ্নিসংযোগ প্রত্যক্ষ করেন। ২০১৪ ইং সালের ১২ই ফেব্রুয়ারি তারিখে একটি শেল বিস্ফোরণে দুই সেনা সৈন্য এবং বর্ডার গার্ডের তিনজন সৈনিক গুলিবিদ্ধ অবস্থায় মারা যান। ২০১৪ইং সালের ২8 আগস্ট, পরিত্যক্ত একটি শেল নিয়ে খেলার সময় বিস্ফোরণে তিনটি শিশু আহত হয়। ২০১৬ইং সালের ৫ নভেম্বর থেকে ১৮ নভেম্বর পর্যন্ত ক্যান্টনমেন্টে সন্ত্রাসবাদ ও দুর্যোগ ব্যবস্থাপনা বিষয়ে যৌথ সামরিক কসরত অনুষ্ঠিত হয়। ২০১৬ সালে এই সেনানিবাসে বাংলাদেশ সেনাবাহিনীর তীরন্ধাজি প্রতিযোগিতা অনুষ্ঠিত হয়। SomoyEkattor। "টাঙ্গাইলে সেনাবাহিনী পরিচালিত টহল কার্যক্রম পরিদর্শনে সেনাপ্রধান"। সময় একাত্তর :: Somoy Ekattor (ইংরেজি ভাষায়)। সংগ্রহের তারিখ ২০২২-০৩-০৩।  "বাংলাদেশ সেনাবাহিনী আরচ্যারী প্রতিযোগিতা সমাপ্ত"। www.ispr.gov.bd। ৬ অক্টোবর ২০১৬। সংগ্রহের তারিখ ১৭ নভেম্বর ২০১৮।
প্রার্থনার পতাকা

প্রার্থনার পতাকা হলো চার কোণা আকৃতির এক টুকরা রঙিন কাপড়। হিমালয় পর্বতমালার বিভিন্ন উচ্চতায় এই কাপড়গুলো পতাকার মতো করে ওড়ানো হয় যেন পর্বতের চারিদিকের গ্রামাঞ্চলে ঈশ্বরের করুণা সবসময় থাকে। ধারণা করা হয় বন ধর্মে এই পতাকার সূচনা। বন ধর্মে, বন ধর্মের বিশ্বাসী মূল রঙের পতাকাগুলো তিব্বতে ব্যবহার করে। ঐতিহ্যগতভাবে এই পতাকাগুলোতে কাঠের ব্লক ছাপা দিয়ে বিভিন্ন বক্তব্য এবং ছবি ছাপানো হয়। মূলত নেপালের সূত্র কাপড়ের ব্যানারের মতো লেখা হতো, যা পরে সারা বিশ্বের বিভিন্ন অঞ্চলে প্রার্থনা পতাকা হিসেবে ছড়িয়ে পড়ে। প্রচলিত মতে, গৌতম বুদ্ধের মাধ্যমে এই প্রার্থনা পতাকার সূত্রপাত হয়। তার প্রার্থনার বাণী অশুরদের বিরুদ্ধে যুদ্ধের সময় পতাকায় দেবরা ব্যবহার করতো। প্রচলিত মতানুসারে ভারতীয় ভিক্ষু এই স্বর্গীয় পতাকা অহিংসার প্রতি নিজের সংকল্পের প্রতীকস্বরূপ এই পতাকা বহন করতো। এই জ্ঞান তিব্বতে ৮০০ খ্রিষ্টাব্দ পর্যন্ত প্রবেশ করে এবং বর্তমানে প্রচলিত প্রার্থনা পতাকাগুলো ১০৪০ খ্রিষ্টাব্দে প্রচলন শুরু হয়। ভারতীয় বৌদ্ধ ভিক্ষু অতীশ দীপঙ্কর (৯৮০-১০৫৪ খ্রিষ্টাব্দ) তিব্বত ও নেপালের কাপড়ের পতাকায় ধর্মীয় বাণী প্রচারের আচার ভারতবর্ষে প্রবর্তন করেন। ঐতিহ্যগতভাবে প্রার্থনা পতাকা পাঁচটি রঙের এক সেটে পাওয়া যায়। একেকটি পতাকা একেকটি নির্দিষ্ট রঙের হয়ে থাকে। বাম থেকে ডানে একে নীল, সাদা, লাল, সবুজ এবং হলুদ রঙের পতাকা সুবিন্যস্ত থাকে। এই পাঁচ রঙ দিয়ে পাচটি উপাদান এবং পাঁচ খাঁটি আলো প্রকাশ করা হয়। নীল রঙ দিয়ে আকাশ ও মহাশূন্য, সাদা বর্ণ দিয়ে বায়ু, লা দিয়ে আগুন, সবুজ রঙ দিয়ে পানি এবং হলুদ রঙ দিয়ে ভূমি বোঝানো হয়। এই পাঁচ উপাদানের সঠিক সমন্বয়ে সুস্বাস্থ্য লব্ধি হয় বলে ঐতিহ্যবাহী তিব্ব্তীয় চিকিতসা পদ্ধতিতে বর্ণিত আছে। একটি প্রচলিত সাধারণ ধারণা এই পতাকার মাধ্যমে স্রষ্টার কাছে প্রার্থনা পৌঁছে দেয়া যায়; যা একটি ভুল ধারণা। প্রকৃতপক্ষে, প্রার্থনা পতাকায় লিপিবদ্ধ ধর্মীয় বাণীর প্রভাব বাতাসে আশেপাশের অঞ্চলের ছড়িয়ে পড়বে বলেই তিব্বতের জনগণের বিশ্বাস। কারো কারো মতে, জ্যোতির্বিদ্যা মতে কিছু নির্দিষ্ট দিনে এই পতাকাগুলো ওড়ানোর উচিত নয়। এর ফলে পতাকাগুলো ঋণাত্মক প্রভাব ফেলতে পারে। পতাকার জন্য সেরা সময় হলো সূর্যোজ্জ্বল বায়ুপ্রবাহমান সকালে এই পতাকাগুলো ওড়ানোর জন্য সঠিক সময়। তিব্বতের নতুন বছর শুরুর দিনে পুরনো প্রার্থনার পতাকা নতুন প্রার্থনার পতাকা দিয়ে স্থানান্তর করা হয়। অতীশ দীপঙ্কর Barker, page 14 "Radiant Heart: The Prayer Flag Tradition" (পিডিএফ)। prayerflags.com। ২০০৬-০৭-১২ তারিখে মূল (PDF) থেকে আর্কাইভ করা। সংগ্রহের তারিখ ২০০৭-১২-২৯।  Barker, page 13 Beer, page 60 Wise, page 11-12 Barker, Dian (2003). Tibetan Prayer Flags. Connections Book Publishing. আইএসবিএন ১-৮৫৯০৬-১০৬-০1-85906-106-0. Beer, Robert (2004). Encyclopedia of Tibetan Symbols and Motifs. Serindia Publications Inc. আইএসবিএন ১-৯৩২৪৭৬-১০-৫1-932476-10-5 Wise, Tad (2002). Blessings on the Wind: The Mystery & Meaning of Tibetan Prayer Flags. Chronicle Books. আইএসবিএন ০-৮১১৮-৩৪৩৫-২0-8118-3435-2.
মাউন্ট এলিজাবেথ হাসপাতাল

মাউন্ট এলিজাবেথ হাসপাতাল বা সংক্ষেপে মাউন্ট ই নামে পরিচিত একটি ৩৪৫-শয্যার বেসরকারী হাসপাতাল। সিঙ্গাপুরের এই হাসপাতাল একটি বেসরকারী কোম্পানি, পার্কওয়ে হেলথ কোম্পানি কর্তৃক অধিকৃত ও পরিচালিত। ১৯৭৬ সালে নির্মাণ কাজ শুরু হওয়া এই হাসপাতাল প্রাতিষ্ঠানিকভাবে ১৯৭৯ সালের ৮ই ডিসেম্বরে যাত্রা শুরু করে। হাসপাতালটিতে একই সাথে হৃদরোগ, ক্যান্সার চিকিৎসা, কিডনি রোগ, স্নায়ুজনিত রোগসহ বিভিন্ন ধরনের সেবা প্রদান করা হয়। এছাড়াও এই হাসপাতালটি একই সাথে একাধিক অঙ্গ প্রতিস্থাপন করার অস্ত্রোপচার সম্পন্নে জন্য প্রসিদ্ধ। ১৯৯৫ সাল থেকে পার্কওয়ে হোল্ডিংস লিমিটেড হাসপাতালটির মালিকানা অধিকার করেছে।  সিঙ্গাপুরের মাউন্ট এলিজাবেথের অর্কার্ড সড়কে অবস্থিত এই হাসপাতাল জয়েন্ট কমিশন ইন্টারন্যাশনাল (জয়েন্ট কমিশন মার্কিন যুক্তরাষ্ট্রের একটি অলাভজনক স্বাস্থ্য সংস্থা) দ্বারা স্বীকৃত। সিঙ্গাপুরের প্রথম কোনো বেসরকারী হাসপাতাল হিসেবে এখানেই সর্বোপ্রথম ওপেন-হার্ট সার্জারি অস্ত্রোপচার করা হয় এবং আণবিক ঔষধ সেন্টার প্রতিষ্ঠা করা হয়। বিশেষজ্ঞ ডাক্তারের পাশাপাশি আধুনিক প্রযুক্তি ও তা ব্যবহারের জন্য প্রশিক্ষিত জনবল রয়েছে। ব্রুনাই-এর রাজপরিবার হাসপাতালটিতে একটি রাজকীয় সুইট প্রতিষ্ঠা করেছিল। অবশ্য পরে এই রাজকীয় কক্ষটি অন্যান্য রোগীদের ব্যবহারের জন্যেও খুলে দেয়া হয়। ২০১৬ সালের হিসাব মতে, হাসপাতালটিতে চার শয্যার ওয়ার্ডে একটি শয্যার জন্য প্রতিরাতে ২৭৬ মার্কিন ডলার গুণতে হয়। সম্পূর্ণ নিজস্ব রুমের খরচ রাত প্রতি ৬৪০ মার্কিন ডলার। হাসপাতাল সংলগ্ন মাউন্ট এলিজাবেথ মেডিকেল সেন্টার (এমইএমসি) অবস্থিত। এই ক্লিনিকে শুধুমাত্র ব্যক্তিগত ডাক্তার কর্তৃক চিকিতসাসেবা প্রদান করা হয়। সিঙ্গাপুর মেডিকেল কাউন্সিল কর্তৃক স্বীকৃতিপ্রাপ্ত ডাক্তারেরাই শুধুমাত্র এই হাসপাতাল ও মেডিকেল সেন্টারে দায়িত্বপালন করতে পারেন। সব মিলিয়ে মোট ৩১টি বিষয়ের বিশেষজ্ঞ এই হাসপাতালে কর্মরত। স্নায়ুরোগ থেকে শুরু করে, হৃদরোগ, দন্তচিকিৎসা, পাকান্ত্রবিদ্যাসহ বিভিন্ন বিষয়ে বিশেষজ্ঞরা সেবা প্রদান করেন। রোগীর অবস্থা, ক্লিনিক ও বিশেষজ্ঞভেদে চিকিৎসা খরচ বিভিন্ন হয়। সিঙ্গাপুর এবং দক্ষিণ-পূর্ব এশিয়ার রোগী ছাড়াও সারা বিশ্বে বিভিন্ন দেশ থেকে এই হাসপাতালে চিকিৎসাসেবা নিতে মানুষ আসে। হাসপাতালটির কর্মীরা ইন্দোনেশীয় ভাষা, রুশ ভাষা এবং মাওয় ভাষাতেও পারদর্শী। হাসপাতালের দ্বিতীয় তলায় ঔষধের দোকানপাট রয়েছে। বাংলাদেশের একাধিক বরেণ্য ব্যক্তিত্ব বিভিন্ন সময় এই হাসপাতালের সেবা গ্রহণ করেছেন। ২০১৩ সালের ২০শে মার্চ বাংলাদেশের ১৯তম রাষ্ট্রপতি জিল্লুর রহমান ফুসফুসের সংক্রমণ ব্যাধিতে চিকিৎসাধীন অবস্থায় মৃত্যুবরণ করেন। "Mount Elizabeth Hospital"। Singapore Medicine। ২ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১২।  PTI (২৭ ডিসেম্বর ২০১২)। "Delhi gang-rape victim in 'extremely critical condition'"। The Hindu। সংগ্রহের তারিখ ৩০ ডিসেম্বর ২০১২।  "Mount Elizabeth Hospital"। Hospitals.SG। ২৭ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১২।  "বিশ্বমানের চিকিৎসা সেবা -স্বদেশ রায় || উপ-সম্পাদকীয় || জনকন্ঠ"। জনকন্ঠ। সংগ্রহের তারিখ ২০১৮-১১-১৭। [স্থায়ীভাবে অকার্যকর সংযোগ] "New Farrer Park Hospital aims to offer 'affordable' private care"। Straits Times। ২৭ ফেব্রুয়ারি ২০১৬। সংগ্রহের তারিখ ১০ ফেব্রুয়ারি ২০১৭।  "Mount Elizabeth Medical Centre"। Mount Elizabeth Medical Centre। ২১ মে ২০১৮। সংগ্রহের তারিখ ২১ মে ২০১৮।  দাপ্তরিক ওয়েবসাইট
আলী আজম (ভোলার রাজনীতিবিদ)

আলী আজম (জন্ম: ৩ আগস্ট ১৯৭২) হলেন একজন বাংলাদেশী রাজনীতি ও সাবেক সংসদ সদস্য। তিনি ভোলা-২ আসনের আওয়ামী লীগের সংসদ সদস্য ছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। আলী আজম ১৯৭২ সালের ৩ আগস্ট ভোলা জেলার দৌলতখান উপজেলায় জন্মগ্রহণ করেন। তিনি আওয়ামী লীগের উপদেষ্টামণ্ডলির সদস্য ও সাবেক বাণিজ্যমন্ত্রী তোফায়েল আহমেদ এর ভাতিজা। আলী আজম পারিবারিক ভাবে রাজনীতির সাথে জড়িত। তিনি দৌলতখান পৌরসভার মেয়র ছিলেন। ২০১৪ সাধারণ নির্বাচনে আলী আজম ১ম সংসদ সদস্য নির্বাচিত হন। ২০১৮ সালের জাতীয় সংসদ নির্বাচনেও তিনি সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। দশম জাতীয় সংসদ সদস্যদের তালিকা একাদশ জাতীয় সংসদ সদস্যদের তালিকা "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "দুই দলে মনোনয়ন চান ১৬ জন"। প্রথম আলো। সংগ্রহের তারিখ ২০১৯-০৯-২৫।  দশম জাতীয় সংসদ সদস্যদের তালিকা (২০১৪) ওয়েব্যাক মেশিনে আর্কাইভকৃত ২০১৯-০১-২৭ তারিখে –বাংলাদেশ নির্বাচন কমিশন একাদশ জাতীয় সংসদ সদস্যদের তালিকা (২০১৮) –বাংলাদেশ নির্বাচন কমিশন
মায়ামি মাস্টার্স

মায়ামি মাস্টার্স (ইংরেজি: Miami Masters) মার্কিন যুক্তরাষ্ট্রের ফ্লোরিডা অঙ্গরাজ্যের মায়ামি-ডেড কাউন্টির কি বিস্কেইন শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান স্পন্সর-প্রদত্ত নাম সোনি এরিকসন ওপেন। প্রতিযোগিতাটি প্রতি বছর মার্চে অনুষ্ঠিত হয়।
শিবলাল যাদব

শিবলাল নন্দলাল যাদব (তেলুগু: శివలాల్ యాదవ్, উচ্চারণ; জন্ম: ২৬ জানুয়ারি, ১৯৫৭) তেলেঙ্গানার হায়দ্রাবাদে জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ১৯৭৯ থেকে ১৯৮৭ সময়কালে ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ভারতীয় ক্রিকেটে হায়দ্রাবাদের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন শিবলাল যাদব। সমগ্র খেলোয়াড়ী জীবনে ৩৫ টেস্ট ও ৭টি একদিনের আন্তর্জাতিকে অংশগ্রহণের সুযোগ ঘটে শিবলাল যাদবের। স্পিনার চতুষ্টয়ের সেঁতুবন্ধন ভেঙ্গে যাবার পর ১৯৭৯ সালে তার টেস্ট অভিষেক ঘটে। অস্ট্রেলিয়ার বিপক্ষে অভিষেক সিরিজে অংশ নিয়ে পাঁচ টেস্টে ২৪ উইকেট দখল করেন ও শ্রীনিবাসরাঘবন ভেঙ্কটরাঘবনকে দলের বাইরে চলে যেতে হয়। ১৯৮৭ সাল পর্যন্ত ভারত দলে নিয়মিতভাবে খেলতে থাকেন। এ পর্যায়ে রবি শাস্ত্রী ও দিলীপ দোশীকে নিয়ে নবরূপে স্পিন আক্রমণ পরিচালনা করতেন। ১৯৭৯ সালে ব্যাঙ্গালোরে সফরকারী অস্ট্রেলিয়ার বিপক্ষে টেস্টের মাধ্যমে তার অভিষেক পর্ব সম্পন্ন হয়। ঐ টেস্টে ৭ উইকেট পান তিনি। পরের টেস্টে ভারতের জয়ে গুরুত্বপূর্ণ ভূমিকা পালন করেন। চতুর্থ ইনিংসে অ্যালান বর্ডার, ডেভ হোয়াটমোর ও কেভিন রাইটকে আউট করে বিজয় এনে দেন। ২৭৯ রানের জয়ের লক্ষ্যমাত্রায় অস্ট্রেলিয়া দল ১২৫ রানে অল-আউট হয়। ঐ ইনিংসে ৪ উইকেটসহ খেলায় ছয় উইকেট পান তিনি। ১৯৮০-এর দশকের শুরুরদিকে সংক্ষিপ্তকালের জন্য দলের বাইরে তাকে রাখা হয়। তবে, ১৯৮৩-৮৪ মৌসুমে সফরকারী ওয়েস্ট ইন্ডিজের বিপক্ষে সফলতার সাথে দলে ফিরে আসেন। বোম্বেতে অনুষ্ঠিত সিরিজের চতুর্থ টেস্টের প্রথম ইনিংসে ৫/১৩১ পান। ১৯৮৫-৮৬ মৌসুমে ভারত দলের সাথে অস্ট্রেলিয়া গমন করেন। ৩ টেস্টের ঐ সিরিজে ১৫ উইকেট পান তিনি। তন্মধ্যে, সিডনি টেস্টে ১১৮ রানের বিনিময়ে ৮ উইকেট পান। নাগপুরে সফরকারী শ্রীলঙ্কার বিপক্ষে ইনিংসে ব্যক্তিগত সেরা বোলিং পরিসংখ্যান ৫/৭৬ লাভ করেছিলেন। পাকিস্তানের বিপক্ষে নিজস্ব শততম টেস্ট উইকেট দখল করেন। সাম্প্রতিককালে ভারতের সুপ্রিম কোর্ট শিবলাল যাদবকে ভারত দলের ম্যানেজার হিসেবে নামাঙ্কিত করে। তিনি আইপিএলের সপ্তম আসরের দেখাশোনা করবেন। তবে, এ পদটিতে তাকে সাময়িকভাবে রাখা হয়। "Shivlal Yadav"। Cricbuzz। সংগ্রহের তারিখ ৬ ডিসেম্বর ২০১৭।  "Shivlal Yadav can be his own man"। Jac Gladson। Times of India। ২৯ মার্চ ২০১৪। সংগ্রহের তারিখ ৬ ডিসেম্বর ২০১৭।  "Jagmohan Dalmiya wants Arun Jaitley's nod, BCCI's interim president Shivlal Yadav in spotlight"। The Economic Times। ২৩ জানুয়ারি ২০১৫। সংগ্রহের তারিখ ৬ ডিসেম্বর ২০১৭।  ইএসপিএনক্রিকইনফোতে শিবলাল যাদব (ইংরেজি) ক্রিকেটআর্কাইভে শিবলাল যাদব (সদস্যতা প্রয়োজনীয়) (ইংরেজি)
পল্লবী থানা

পল্লবী থানা বাংলাদেশের ঢাকা বিভাগের ঢাকা জেলায় অবস্থিত একটি থানা। পল্লবী থানার অবস্থান হলো ২৩°২৯′৪২″ উত্তর ৯০°১২′৫৪″ পূর্ব﻿ / ﻿২৩.৪৯৫° উত্তর ৯০.২১৫° পূর্ব﻿ / 23.495; 90.215। এর মোট এলাকা হলো ১৭ বর্গ কিমি। ১৯৯১ সালের আদমশুমারির হিসাবে পল্লবী থানার মোট জনসংখ্যা ৩৬৪০০০। এর মধ্যে পুরুষ ৫২.৭৪% ও নারী ৪৭.২৬%। এখানে সাক্ষরতার হার ৩২.৪%। পল্লবী থানায় রয়েছে ১টি ইউনিয়ন/ওয়ার্ড, ১৬+২৭টি মৌজা/মহল্লা। "Banglapedia"। ২০ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ February 17।  অজানা প্যারামিটার |accessyear= উপেক্ষা করা হয়েছে (|access-date= ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য)
গহের আলী

গহের আলী (জন্ম-১৯০২ খ্রিষ্টাব্দ), রাজশাহী নওগাঁ মহাসড়কের মহাদেবপুর উপজেলার বলিহার সেতু থেকে খোর্দ্দ নারায়ণপুর সেতু পর্যন্ত দুই কিলোমিটার সড়কের দুই ধারে তিনি ১২০০০ তালের চারা লাগিয়েছিলেন। এর জন্য তিনি ২০০৯ সালে জাতীয় পরিবেশ পদক লাভ করেন। গহের আলী ১৯০২ সালে জন্মগ্রহণ করেন। নওগাঁ জেলার মহাদেবপুর উপজেলার শিকারপুর নামক গ্রামে তিনি বসবাস করতেন। তার দুইজন ছেলে এবং দুই মেয়ে রয়েছে। নওগাঁ জেলার মহাদেবপুর উপজেলার শিকারপুর গ্রামের নিরীহ গরীব গহের আলী তার জীবন ও সংসার চালাতে সারা দিন অন্যের দ্বারে দ্বারে ভিক্ষা করতেন। ভিক্ষার পাশাপাশি বাড়ী বাড়ী থেকে তালের আঁটি চেয়ে নিতেন। সারাদিন পরিশ্রমের পর সে আটি গুলি নিয়ে এসে রাজশাহী-নওগাঁর মহাসড়কের বেইলী ব্রীজ (বলিহার সেতু) থেকে উত্তর দিকে খোর্দ্দ নারায়নপুর ব্রীজ পর্যন্ত ২ কি.মি. রাস্তার দুই পার্শ্বে এবং সরকারী শাখা রাস্তার দুইধারে এবং সরকারী স্কুল ঈদগাহ ইত্যাদি স্থানে পুতে রাখতেন। গাছ গজিয়ে উঠার পর দিনের পরিশ্রম শেষে এসে পানি দিতেন, রক্ষনাবেক্ষন ও পরিচর্যা করতেন। বিগত ২৪ বছর ধরে ভিক্ষার পাশাপাশি এটায় তার ছিল নিত্য দিনের কর্মসুচী। এর ফলে গজে উঠা গাছ গুলি ইতিমধ্যেই বড় হয়ে উঠে ৩০/৪০ ফুট পর্যন্ত লম্বা তাল গাছে ভরে গেছে ওই অংশের রাস্তার দুই ধার। তিনি প্রায় ১৮ হাজারেরও বেশি তালগাছ লাগিয়েছেন। গহের আলীর এমন কর্মকাণ্ডে সাদা মনের মানুষের জন্য ইয়াছিন আলী নামের এক ব্যক্তি এটিএন বাংলায় আবেদন করলে এটিএন বাংলার নিউজ অপারেশান মুন্নী সাহা ও নওগাঁ প্রতিনিধি রায়হান আলম সাথে নিয়ে একটি প্রতিবেদন প্রচার করলে সরকার সহ সকলের দৃষ্টি পড়ে তার মহান কর্মকাণ্ডের দিকে। পরে তার কর্মকাণ্ড ম্যাগাজিন অনুষ্ঠান ইত্যাদিতে ও দেখান হয়। সেখান থেকে ২ লাখ টাকা ও ক্রেষ্ট পান। পরিবারে তার স্বচ্ছলতা ফিরিয়ে আসে। তালবোরু গহের আলী ভিক্ষাবৃত্তির পাশাপাশি নিরবে এক মহান কর্মকাণ্ডে নিজেকে নিয়োগ করলেও চান নি তার স্বীকৃতি। কিন্তু এ গুনীজনকে তার যথাযথ সম্মান দিতে সরকার তাকে প্রদান করেন (২ ভরি স্বর্নের) পরিবেশ পদক ২০০৯ ও ২৫ হাজার টাকা। ২০১০ সালের ২৭ ডিসেম্বর বার্ধক্য জনিত কারণে মৃত্যুবরণ করেন। "গহের আলীর তাল সাম্রাজ্য"। বাংলাদেশ প্রতিদিন। ৮ জানুয়ারি ২০১৫। সংগ্রহের তারিখ ২০২০-০৬-২০।  তন্ময় ভৌমিক (২০ মার্চ ২০১৭)। "নিয়ামতপুরে সারিবদ্ধ শত শত তাল গাছ"। ইত্তেফাক। ২০২০-০৬-২২ তারিখে মূল থেকে আর্কাইভ করা। সংগ্রহের তারিখ ২০২০-০৬-২০।  "পরিবেশ পদকপ্রাপ্ত গহের আলী আর নেই"। প্রথম আলো। সংগ্রহের তারিখ ২০২০-০৬-২০। [স্থায়ীভাবে অকার্যকর সংযোগ] মুহম্মদ আজাদ, আবুল কালাম (৭ আগস্ট ২০১৭)। "'গহের আলীর তাল সাম্রাজ্যে' পড়বে কুঠারের আঘাত"। প্রথম আলো। সংগ্রহের তারিখ ২০২০-০৬-২০।  "প্রকৃতিময় হোক গতিময় জীবন"। যুগান্তর। সংগ্রহের তারিখ ২০২০-০৬-২০।
হলুদ কাইজার

হলুদ কাইজার (বৈজ্ঞানিক নাম: Penthema lisarda(Doubleday)) হলো হিমালয় ও ইন্দোচিন এলাকায় প্রাপ্ত এরা নিমফ্যালিডি পরিবার এবং স্যাটিরিনি উপগোত্রের একটি প্রজাপতি প্রজাতি। হলুদ কাইজার এর প্রসারিত অবস্থায় ডানার আকার ১২৫-১৩৫ মিলিমিটার দৈর্ঘ্যের হয়। হলুদ কাইজার এর প্রজাতিগুলো হলো: Penthema lisarda lisarda (সিকিম, আসাম এবং ভুটান) Penthema lisarda mihintala Fruhstorfer (মায়ানমার) Penthema lisarda michallati Janet, 1894 (ইন্দোচিনা) ভারতে সাধারণত হলুদ কাইজার এর যে উপপ্রজাতি দেখা যায় তা হল: Penthema lisarda lisarda Doubleday, 1845 – Himalayan Yellow Kaiser Penthema lisarda mihintala Fruhstorfer, 1912 – Chin Yellow Kaiser এদের ভারতে পশ্চিমবঙ্গের দার্জিলিং,সিকিম থেকে অরুণাচল প্রদেশ এবং উত্তর পূর্ব ভারত, ভুটান, বাংলাদেশ, মায়ানমার এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- আকারে বড় এই প্রজাপতির ডানার উপরিতল কালো অথবা কালচে বাদামী চওড়া সাদা বন্ধনী এবং লম্বা দাগ এবং লম্বাটে এবং গোল ছোপ যুক্ত। সামনের এবং পিছনের উভয় ডানার উপরিপৃষ্ঠে পোস্ট ডিসকাল এবং সাব টার্মিনাল গোলাকৃতি ছোট ছোপের সারি বর্তমান। উভয় ডানার উপরিতলে ডরসাম জুড়ে লম্বা সাদা সামান্য চওড়া দাগ বর্তমান। সামনের ডানার কোস্টার সামান্য নিচে কয়েকটি সরু সাদা লম্বাটে দাগ এবং ডিসকাল অংশে শিরা বরাবর আনুভূমিক সাদা পটি বিদ্যমান। সামনের ডানার উপরিভাগের সেল এ একটি ফ্যাকাসে নীলচে হলুদ বেসাল দাগ এবং সেলের বর্হিভাগে ২টি লম্বাটে ছোপ চোখে পড়ে। ডানার নিম্নতল বাদামী এবং ফ্যাকাসে নীলচে হলুদ দাগ ছোপ যুক্ত। উক্ত দাগ-ছোপগুলি ডানার উপরিতলেরই অনুরূপ। পিছনের ডানার নিম্নতলে সেল সম্পূর্ণ ফ্যাকাসে হলুদ,। মাথা, বুক এবং পেট ইষদ কালচে বাদামী এবং ফ্যাকাসে সাদার ছোঁয়া যুক্ত। ঘন বনাঞ্চলে ৮০০ থেকে ১৫০০ মিটার উচ্চতা পর্যন্ত এদের উড়ান চোখে পড়ে। এদের উড়ান ধীর তবে শক্তিশালী। বাস্কিং অথবা বদ পোহান এদের প্রিয় বিষয়। জঙ্গলের নদী অথবা ঝর্নার কিনারে এদের প্রায়শই বসে থাকতে দেখা যায়। পুরুষ নমুনাকে এই জাতীয় জলের উৎসের পাশে মাড্‌-পাডলিং করতে দেখা যায়। পশুর বিষ্ঠার উপর এদের প্রায়ই বসে থাকতে দেখা যায়। "Penthema Doubleday, [1848]" at Markku Savela's Lepidoptera and Some Other Life Forms Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 366। আইএসবিএন 9789384678012।  "Penthema lisarda Doubleday, 1845 – Yellow Kaiser"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৮।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা ১২৩।  Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৩৩৭। আইএসবিএন 978 019569620 2।
রামি মালেক

রামি সাঈদ মালেক (ইংরেজি: Rami Said Malek, আরবি: رامي مالك, জন্ম ১২ মে ১৯৮১) একজন মিশরীয় বংশোদ্ভূত-আমেরিকান অভিনেতা। তিনি মি. রোবটে এলিয়ট এন্ডারসন চরিত্রে অভিনয়ের জন্যে ক্রিটিকস চয়েস এওয়ার্ড এবং নাট্যধর্মী ধারাবাহিকে সেরা প্রধান অভিনেতা হিসেবে প্রাইমটাইম এমি পুরস্কার লাভ করেন। এছাড়াও তিনি গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার এবং টিসিএ পুরস্কারের মনোনয়ন লাভ করেন। মালেক অন্যান্য চলচ্চিত্র এবং টিভি সিরিজে পার্শ্বচরিত্রে অভিনয় করেন, যার মধ্যে রয়েছে "নাইট অ্যাট দ্য মিউজিয়াম" ট্রিলজি, "দ্য প্যাসিফিক" (২০১০), "দ্য টোয়াইলাইট সাগা: ব্রেকিং ডন - পর্ব ২" (২০১২) সহ আরও অনেক। ২০১৮ সালে মালেক বোহিমিয়ান র‌্যাপসোডি চলচ্চিত্রে ফ্রেডি মার্কারি চরিত্রে অভিনয় করেন। এ অভিয়ের জন্যে তিনি সমালোচকদের কাছ থেকে বেশ প্রশংসা পান এবং শ্রেষ্ঠ অভিনেতা বিভাগে অস্কার, বাফটা ও স্ক্রিন অ্যাক্টরস গিল্ড পুরস্কার অর্জন করেন। তিনি প্রথম মিসরীয় বংশোদ্ভূত ব্যক্তি হিসেবে অস্কার লাভ করেন। "রামি মালেকের জীবনী"। বায়োগ্রাফি। এঅ্যান্ডই টেলিভিশন নেটওয়ার্কস। ২৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৮।  "Rami Malek is the Leading Man the World Needs"। ২৮ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৮।  লামন্ট, টম (১৪ অক্টোবর ২০১৮)। "Rami Malek: 'Being offered the part of Freddie Mercury was a gun-to-the-head moment'"। দ্য গার্ডিয়ান। সংগ্রহের তারিখ ১৫ অক্টোবর ২০১৮।  "অস্কার পুরস্কার ২০১৯: এক নজরে বিজয়ীরা"। বিবিসি বাংলা। ২৫ ফেব্রুয়ারি ২০১৯। সংগ্রহের তারিখ ৯ মার্চ ২০১৯।  নিউবোল্ড, ক্রিস (২৫ ফেব্রুয়ারি ২০১৯)। "Oscars 2019: Rami Malek becomes the first Egyptian to win Best Actor"। দ্য ন্যাশনাল (ইংরেজি ভাষায়)। সংগ্রহের তারিখ ৯ মার্চ ২০১৯।  উইকিমিডিয়া কমন্সে রামি মালেক সংক্রান্ত মিডিয়া রয়েছে। ইন্টারনেট মুভি ডেটাবেজে রামি মালেক  (ইংরেজি)
উয়েফা নেশনস লিগ

উয়েফা নেশনস লিগ হচ্ছে একটি দ্বিবার্ষিক ফ্রেন্ডলি ফুটবল প্রতিযোগিতা, যেটি উয়েফার অন্তর্ভুক্ত জ্যেষ্ঠ পুরুষদের জাতীয় দেশগুলোর মধ্যে অনুষ্ঠিত হয়। এই প্রতিযোগিতাটি ইউরোপীয় পরিচালনা পর্ষদ, উয়েফা দ্বারা পরিচালিত হয়। ২০১৮ সালের সেপ্টেম্বর মাসে, ২০১৮ ফিফা বিশ্বকাপের পর এই প্রতিযোগিতার প্রথম আসর শুরু হয়। লিগ এ হতে চার বিজয়ী দল ফাইনালে লড়বে, অবশেষে ২০১৯ সালের জুন মাসে, ইউরোপের কোন এক অঞ্চলে এই আসরের বিজয়ী নির্ধারিত হবে। প্রতিটি লিগ হতে একটি করে মোট চারটি দেশ উয়েফা ইউরো ২০২০ ফাইনালে খেলার যোগ্যতা অর্জন করবে। এই প্রতিযোগিতাটি মূলত ফিফা আন্তর্জাতিক ম্যাচ ক্যালেন্ডারের অন্তর্ভুক্ত আন্তর্জাতিক প্রীতি ম্যাচগুলো প্রতিস্থাপন করেছে। ২০১৩ সালের অক্টোবর মাসে, নরওয়েজিয়ান ফুটবল অ্যাসোসিয়েশনের সভাপতি ইঙ্গে হালেন নিশ্চিত করেন যে ফিফা বিশ্বকাপ এবং উয়েফা ইউরোপীয় চ্যাম্পিয়নশিপের পাশাপাশি উয়েফা সদস্যদের জন্য তৃতীয় একটি দলীয় আন্তর্জাতিক প্রতিযোগিতা তৈরির জন্য আলোচনা অনুষ্ঠিত হয়েছিল। সুইজারল্যান্ডের লোজানে ড্র আয়োজনের দিন উয়েফা নেশনস লিগের শিরোপাটি উন্মোচন করা হয়েছিল। শিরোপাটি ৫৫টি উয়েফা জাতীয় দলের প্রতিনিধিত্ব করে এবং এটি স্টার্লিং রৌপ্য দ্বারা নির্মিত। শিরোপাটি ৭.৫ কেজি ও ৭১ সেন্টিমিটার লম্বা; ২০১৯ সালের জুন মাসে এটি সর্বপ্রথম উত্তোলন করা হবে। উয়েফা নেশনস লিগের সঙ্গীতটি নেদারল্যান্ডস রেডিও ফিলহার্মোনিক অর্কেস্ট্রা অ্যান্ড চোয়ার দ্বারা লাতিন ভাষায় গাওয়া একটি গান। এটি শাস্ত্রীয় এবং ইলেকট্রনিক সংগীতের মিশ্রণ এবং এটি খেলোয়াড় মাঠে প্রবেশের পূর্বে, টেলিভিশন সিকোয়েন্স এবং আনুষ্ঠানিক উদ্দেশ্যে বাজানো হয়ে থাকে। সংগীতকার জর্জিও তুইফোর্ট এবং ফ্রাঙ্ক ভ্যান ডার হেইডেন এর সুরকার। উয়েফা নেশনস লিগের প্রতি মৌসুমের একটি নির্দিষ্ট সংখ্যক ম্যাচ (পুল পর্যায়) সেপ্টেম্বর থেকে নভেম্বর মাসে অনুষ্ঠিত হবে এবং জুন মাসে প্রতিযোগিতাটির ফাইনালে ম্যাচগুলোর অনুষ্ঠিত হবে, এর অর্থ এই যে প্রতি দুই বছর পর একটি দেশ উয়েফা নেশনস লিগের বিজয়ী হওয়ার গৌরব অর্জন করবে।  ১  – চ্যাম্পিয়ন  ২  – রানার্স-আপ  ৩  – তৃতীয় স্থান  ৪  – চতুর্থ স্থান – উন্নীত * – বিন্যাস পরিবর্তনের জন্য উত্তীর্ণ – পরিবর্তনহীন – বিন্যাস পরিবর্তনের জন্য অবনমন থেকে রক্ষা – অবনমিত উ – আসন্ন উয়েফা নেশনস লিগের ফাইনালের জন্য উত্তীর্ণ র - লিগ সি থেকে রেলিগেশন এড়াতে প্লে অফে    – উয়েফা নেশনস লিগের ফাইনালের আয়োজক কনকাকাফ নেশনস লিগ "UEFA Nations League receives associations' green light"। UEFA.com। ২৭ মার্চ ২০১৪।  Rumsby, Ben (২৫ মার্চ ২০১৪)। "England ready to play in new Nations League as revolutionary UEFA plan earns unanimous backing"। The Telegraph। The Telegraph Media Group। সংগ্রহের তারিখ ২৬ মার্চ ২০১৪।  Hojem Kvam, Lars (৯ অক্টোবর ২০১৩)। "Hva om Ronaldo, Özil, Balotelli og Pique møtes til ligaspill – med sine landslag?" (Norwegian ভাষায়)। dagbladet.no। সংগ্রহের তারিখ ২৬ মার্চ ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) "UEFA Nations League trophy and music revealed"। UEFA.com। সংগ্রহের তারিখ ৩০ আগস্ট ২০১৮।  UEFA.com। "What are the lyrics to the UEFA Nations League Anthem?"। UEFA.com।  "UEFA Nations League format and schedule approved"। UEFA.com। ৪ ডিসেম্বর ২০১৪।  "UEFA Nations League format and schedule confirmed"। UEFA.com। ৪ ডিসেম্বর ২০১৪।  "UEFA Nations League and European Qualifiers competition format, 2018–2020" (PDF)। UEFA.com।  দাপ্তরিক ওয়েবসাইট
বাথ বাঁধ

ইউফ্রেটিস নদীর উপর প্রায় ১২টি বাঁধ রয়েছে, তার মধ্যে বাথ বাঁধ (আরবি: سد البعث) অন্যতম। বাঁধটি ইউফ্রেটিস নদীর উপর তৈরী একটি বাঁধ, যা সিরিয়ার অন্যতম শহর রাক্কা (আইএসের কথিত রাজধানী) থেকে ২২ কিলোমিটার (প্রায় ১৪ মাইল) উজানে অবস্থিত। বাঁধটি এর বিদ্যুৎ উৎপাদন ও ঐতিহাসিক গুরুত্বের জন্য সমগ্র সিরিয়ায় মানুষের কাছে পরিচিত। বাঁধটির নির্মাণ কাজ শুরু হয় ১৯৮৩ সালে এবং চার বছর পর ১৯৮৬ সালে এটির কাজ শেষ হয়। বাঁধটি জলবিদ্যুৎ উৎপাদন করার জন্যই প্রধানত ব্যবহৃত হয়, একই সাথে তাবকা বাঁধ থেকে অনিয়মিত জলের প্রবাহ নিয়ন্ত্রণ করার উদ্দেশ্যেও ব্যবহার করা হয়ে থাকে। তাবকা বাঁধটি এই বাঁধ থেকে ১৮ কিলোমিটার (প্রায় ১১ মাইল) উত্তরে অবস্থিত। তাবকা বাঁধ থেকে এই অনিয়মিত প্রবাহ বিদ্যুৎ চাহিদা পরিবর্তনের কারণ বলে গণ্য করা হয়। বাথ বাঁধ ১৪ মিটার (প্রায় ৪৬ ফুট) উচ্চতা সম্পন্ন এবং এই বাঁধে স্থাপিত টারবাইন থেকে ৮১ মেগাওয়াট বিদ্যুৎ উৎপন্ন করা যায়। বাথ বাঁধ জলাধার সঞ্চয়ের ক্ষমতা ০.০৯ ঘন কিলোমিটার (প্রায় ০.০২২ কিউবিক মাইল) এবং এটি ইউফ্রেটিস নদীর উপর তৈরী অন্যতম বৃহৎ বাঁধ। বাথ বাঁধ সিরিয়ার ইউফ্রেটিস নদীর উপর নির্মাণ করা যে তিনটি বাঁধ রয়েছে তার অন্যতম একটি। অন্য দুটি হচ্ছে তাবকা বাঁধ (সিরিয়ার বৃহত্তম বাঁধ) এবং তিশরিন বাঁধ (সম্প্রতি আইএসের দখলমুক্ত হয়েছে)। সিরিয়া-তুরস্ক সীমান্তের ৮০ কিলোমিটার (প্রায় ৫০ মাইল) দক্ষিণে তিশরিন বাঁধ অবস্থিত। বাথ বাঁধের মতো তিশরিন বাঁধও কার্যত তাবকা বাঁধের সাথে সম্পর্কিত। তাবকা বাঁধের হতাশাজনক কর্মক্ষমতার জন্য তিশরিন বাঁধ নির্মাণে আংশিকভাবে কর্মকর্তাদের অনুপ্রাণিত করেছিল। গৃহযুদ্ধের আগে সিরিয়ায় একটি চতুর্থ বাঁধ নির্মাণের পরিকল্পনা ছিল, যার নাম হালাবিয়ে বাঁধ যা দেইর ইজ-জোর প্রদেশের মধ্যে পড়েছে। এটি ইউফ্রেটিস নদীর উপর নির্মাণ করার কথা ছিল এবং এটি বাথ বাঁধ থেকে প্রতিকুলের দিকে। ৪ঠা ফেব্রুয়ারি ২০১৩ তারিখে, বিরোধী দলগুলো বাঁধটি দখল করে, এক সপ্তাহ আগে তারা তাবকা বাঁধটিও দখল করেছিল। ৪ঠা জুন ২০১৭ তারিখে, সিরিয়ার গণতান্ত্রিক বাহিনী দ্বারা আইএসআইএলের কাছ থেকে বাথ বাঁধটি দখল করা হয়। দখলের পর তারা এটিকে "ফ্রিডম বাঁধ" নাম দেয়া হয়। আসাদ হ্রদ Collelo, Thomas (১৯৮৭), Syria: A Country Study, Washington: GPO for the Library of Congress, ওসিএলসি 44250830 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jamous, Bassam (২০০৯), "Nouveaux aménagements hydrauliques sur le Moyen Euphrate syrienne. Appel à projets archéologiques d'urgence" (পিডিএফ), studiaorontica.org/ (French ভাষায়), DGAM, ২৮ জুলাই ২০১১ তারিখে মূল (পিডিএফ) থেকে আর্কাইভ করা, সংগ্রহের তারিখ ১৪ ডিসেম্বর ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Kliot, Nurit (১৯৯৪), Water Resources and Conflict in the Middle East, Milton Park: Routledge, আইএসবিএন 0-415-09752-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shapland, Greg (১৯৯৭), Rivers of discord: international water disputes in the Middle East, New York: Palgrave Macmillan, আইএসবিএন 978-0-312-16522-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)